มาตามคำแนะนำของวงใน หาดราไวย์จอดรถไม่ยาก20฿เท่านั้น บรรยากาศการซื้อขายของทะเลที่สดดิ้นได้ทุกตัว ก็คึกคักเต็มไปด้วยหัวคน โดยเฉพาะหัวคนจีนค่ะ ป้าก็เบียดไปซื้อกุ้งมังกร(มีเยอะมากหนวดยังกะรถบั๊ม)กั้ง ปูทะเล มากะเค้าด้วย แล้วก็ยื่นให้ทางร้านทำอาหารให้ สนนราคาค่าปรุงก็เมนูละ75฿ 2เมนู100฿เท่านั้นค่ะ ส่วนราคาของสดแล้วแต่ดวงคนซื้อ
ร้านนี้ปรุงมารสชาติดี ขนาดของก็ไม่เปลี่ยนจากตอนซื้อ กุ้งมังกรอบชีสมาเยิ้ม หอมมาการีน  ปูผัดพริกไทยดำก็กลมกล่อม อย่าลืมขอที่บีบก้ามปูมาด้วยนะคะ กั้งทอดกระเทียมก็หวาน กระเทียมในจานอร่อยดีงามค่ะ อีกอย่างที่สั่งของทางร้านเลยคือข้าวผัดทะเล อร่อยค่ะแต่ได้ข้าวแบบandante คือสุกนอกเป็นไตนิดๆข้างใน555
ติอย่างนะคะ ร้านคนเยอะมากและอาหารก็ออกช้ามากๆๆๆๆ ยกเว้นเมนูที่สั่งของทางร้านนั่นก็คือข้าวผัด มาภายใน10นาทีหลังรับออเดอร์เลย จากนั้นก็รอร่วม30นาทีจึงจะได้เมนูอื่นที่จ้างร้านปรุงให้ งานกร่อยเลยค่ะ